সুষমা আহুজা

সুষমা আহুজা হলেন একজন ভারতীয় পরিচালক। তিনি একাধারে একজন লেখক ও অভিনেতা। তিনি হিন্দি এবং তামিল চলচ্চিত্রের পাশাপাশি থিয়েটার প্রযোজনায়ও কাজ করেছেন।

 কর্মজীবন 
সুষমার কর্মজীবন শুরু হয় অল ইন্ডিয়া রেডিওর গায়ক এবং নৃত্যশিল্পী হিসেবে। অবশ্য হিন্দী থিয়েটার সার্কিটে যাওয়ার আগে তিনি হিন্দি, উর্দু এবং পাঞ্জাবি ইন্ডাস্ট্রিতেও কিছু কাজ করেছিলেন।  ১৯৭৭ সালে সুষমা তার স্বামীর চাকরির জন্য পরিবারের সাথে মাদ্রাজে চলে আসেন। সেখানে ''অভ্যুদয়'' নামে একটি থিয়েটার গ্রুপের সাথে কাজ শুরু করেন। থিয়েটারটি হিন্দি, তামিল এবং ইংরেজি অনুষ্ঠানগুলি পরিবেশন করতো। থিয়েটারের মধ্য দিয়েই তিনি সিংগাথাম শ্রীনিবাস রাও এবং এলভি প্রসাদ সহ বিখ্যাত চলচ্চিত্র নির্মাতাদের সান্নিধ্যে আসেন। তারা সুষমাকে চলচ্চিত্র পরিচালনা করতে উৎসাহিত করেছিলেন। তারই পরিপ্রেক্ষিতে তিনি পরবর্তীকালে বালু মহেন্দ্র, টি. রামা রাও এবং যশ চোপড়ার অধীনে নবাগত হিসেবে বেশ কয়েকটি চলচ্চিত্রে কাজ করেন।

সুষমা চলচ্চিত্র জগতে একজন অভিনেত্রী, লেখক এবং পরিচালক হিসেবে বেশ ভালো নাম কামিয়েছেন। এর মধ্যে উল্লেখযোগ্য ছিলো ডিডি মেট্রোর অধীনে নির্মিত ''তারা কি দুনিয়া'' নামের একটি অ্যানিমেটেড সিরিজ, উয়িরোদু উইরাগা (১৯৯৮) নামের একটি চলচ্চিত্র, যেখানে অজিথ কুমার এবং তার মেয়ে রিচা আহুজা অভিনয় করেছিলেন। চলচ্চিত্রটি সমালোচকদের কাছ থেকে ইতিবাচক মন্তব্যও পেয়েছিলো। তবে এক সমালোচকের মতে, চলচ্চিত্রটির পরিচালনা বাণিজ্যিক ধারার থেকে বের হয়ে আসলেও দুর্বল গল্পের জন্য মুখ থুবড়ে পড়েছে।  অন্য একজন সমালোচক শ্রীবিদ্যার ভূমিকার বিশেষ প্রশংসা করে বলেছেন, " চলচ্চিত্রটি দেখার অভিজ্ঞতা ছিলো বেশ আনন্দদায়ক, লোকজন শ্রীবিদ্যার জন্য প্রায় অজিতের মতোই প্রশংসা করেছিল"।  সুষমা আহুজার প্রচারবিমুখতায় ছবিটি বাণিজ্যিকভাবে সফল হতে পারেনি।  এরপরে তিনি লিটল জন (২০০১) এবং এক আলগ মৌসুম (২০০৩) সহ অন্যান্য চলচ্চিত্রের চিত্রনাট্যে কাজ করেছেন।  তার অভিনীত ছবির মধ্যে রয়েছে এম. নাইট শ্যামলানের ইংরেজি চলচ্চিত্র প্রেয়িং উইথ অ্যাঙ্গার (১৯৯২) এবং শ্রীদেবীর টেলিভিশন সিরিজ মালিনী আইয়ার (২০০৪)। 

 ব্যক্তিগত জীবন 
সুষমা আহুজার ৩ জন সন্তান রয়েছে। এর মধ্যে দু’জন অভিনয়ের সাথে যুক্ত রয়েছেন; সুহাস আহুজা এবং রিচা আহুজা। তারা উইরোডু উইরাগা (১৯৯৮) এবং দম দম দম (২০০১) এর মতো চলচ্চিত্রে অভিনয় করেছেন। 
চলচ্চিত্রের তালিকা
+ বছর ফিল্ম ভাষা যে দায়িত্বে কাজ করেছিলেন মন্তব্য  লেখক পরিচালক অভিনেতা১৯৮০ ইয়ে ক্যায়সা ইনসাফ?হিন্দি কমলা চরিত্রে১৯৮৮ খতরোঁ কে খিলাড়িহিন্দি১৯৯২প্রেয়িং উইদ অ্যাংগারইংরেজি মিস মোহন চরিত্রে১৯৯৬ অর এক প্রেম কাহানিহিন্দি নিলু নাথ চরিত্রে১৯৯৮উয়িরোদু উইরাগাতামিল২০০১লিটল জনহিন্দিহিন্দি সংস্করণের জন্য সংলাপ লেখক২০০৩এক আলগ মৌসমহিন্দি গীতিকার‌ হিসেবেও ছিলেন২০০৫পেয়ার মে টুইস্টহিন্দি২০০৬জয় সন্তোষী মাহিন্দি

 তথ্যসূত্র 

 বহিঃসংযোগ 



বিষয়শ্রেণী:২০শ শতাব্দীর ভারতীয় নারী
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:চেন্নাইয়ের চিত্রনাট্যকার
বিষয়শ্রেণী:ভারতীয় নারী চিত্রনাট্যকার
বিষয়শ্রেণী:ভারতীয় নারী চলচ্চিত্র পরিচালক
বিষয়শ্রেণী:চেন্নাইয়ের চলচ্চিত্র পরিচালক
বিষয়শ্রেণী:তামিল চলচ্চিত্র পরিচালক
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:জীবিত ব্যক্তি
বিষয়শ্রেণী:তামিল চিত্রনাট্যকার
বিষয়শ্রেণী:হিন্দি চিত্রনাট্যকার
বিষয়শ্রেণী:১৯৫২-এ জন্ম
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় লেখিকা